**ROMÂNIA**

**JUDEŢUL SUCEAVA**

**PRIMĂRIA MUNICIPIULUI**

**CÂMPULUNG MOLDOVENESC**

**CENTRUL NAȚIONAL DE INFORMARE ȘI PROMOVARE TURISTICĂ**

**Nr.\_\_\_\_\_\_\_\_ din \_\_\_\_\_\_\_\_2019**

**RAPORT**

**la proiectul de hotărâre privind aprobarea deplasării unei delegaţii a municipiului Câmpulung Moldovenesc la Dąbrowa Górnicza-Polonia, în perioada 03-05 mai 2019**

Centrul Național de Informare si Promovare Turistică primind spre analiză și raport proiectul de hotărâre privind aprobarea deplasării unei delegaţii a municipiului Câmpulung Moldovenesc la Dąbrowa Górnicza-Polonia, în perioada 03-05 mai 2019, menționează următoarele:

Municipiul Câmpulung Moldovenesc este înfrățit cu orașul Dąbrowa Górnicza prin HCL nr. 27/15.04.2004 și, prin semnarea acordului de colaborare, cele două primării sunt de acord să dezvolte colaborarea reciprocă în domenii precum: învățământ și educație, cultură, turism, economie, sănătate, administrație publică locală, protecția mediului.

Pentru perioada 3-5 mai 2019, primarul din Dąbrowa Górnicza, invită un grup de 5 elevi de liceu și 5 reprezentanți ai municipiului să ia parte la proiectul co-finanțat de Uniunea Europeană ”Wide perspective – Specific Actions”, prin programul Europa pentru Cetățeni.

Obiectivul general al Programului este acela de a acorda tuturor cetățenilor europeni posibilitatea de a se cunoaște, de a interacționa și de a se implica în proiecte comune, în vederea consolidării ideii de apartenență la spațiul comunitar.

Cu această ocazie, elevii noștri împreună cu elevii din Dąbrowa Górnicza și celelalte orașe participante vor lua parte la câteva workshopuri. Pentru unul dintre aceste ateliere de lucru fiecare școală participantă (grup de elevi) va pregăti două prezentări PowerPoint în limba engleză cu următoarele teme:1- Școala mea și orașul meu, 2-Securitatea în timpul călătoriei.

Având în vedere cele precizate, Compartimentul CNIPT consideră oportun și legal prezentul proiect de hotărâre.

**Centrul Național de Informare și Promovare Turistică,**

**Axânti Coca Mihaela**